Gratas Sirgėdas

**Gratas Sirgėdas** (g. 1994 m. gruodžio 17 d. Panevėžys) – Lietuvos futbolininkas. Nuo 2020 m. atstovavo Kauno Žalgiriui.

## Karjera
Žaidė Vokietijos klubuose. Atstovavo VfB Stuttgart II, SV Stuttgarter Kickers ir FC Amberg.
### FK Kauno Žalgiris
2017 m. pabaigoje grįžo į Lietuvą ir prisijungė prie FK Kauno Žalgiris. 2018 m. tapo šios komandos vienu iš lyderių. 2018 m. sezone sužaidė 24 rungtynes A lygoje ir pelnė 5 įvarčius bei atliko 4 rezultatyvius perdavimus.

### FK Sūduva
2018 m. gruodžio mėn. pranešta, kad futbolininkas keliasi į FK Sūduva, su kuria pasirašė vieno sezono sutartį.

2019 m. A lygoje „Sūduvos“ gretose sužaidė tik penkerias rungtynes. (Dėl traumų praleido didžiąją sezono dalį.)

### FK Kauno Žalgiris
#### 2020 m. sezonas
2020 m. sausio 16 d. pranešta, kad atstovaus „Kauno Žalgirio“ klubui. 2020 m. A lyga pirmenybėse Gratas sužaidė 15 rungtynių ir pelnė du įvarčius.
#### 2021 m. sezonas
2021 m. gegužės 20 d. rungtynėse prieš Marijampolės „Sūduvą“, Deividas Šešplaukis atmetė kamuolį Gratui Sirgėdui, kuris smūgiu į vartų kampą išvedė kauniečius į priekį. Tai įvyko vos 15 sekundžių nuo rungtynių pradžios. Vėliau tose pačiose rungtynėse žaidėjas patyrė traumą. Atlikus tyrimus paaiškėjo, kad reikalinga operacija, kuri buvo atlikta 2021 m. gegužės 31 d. Sirgėdas iš rikuotės iškrito mažiausiai keturiems mėnesiams.

Gratui Sirgėdui buvo sėkminga 2021-ųjų sezono pradžia, kai per 13 rungtynių pelnė 4 įvarčius ir atliko 3 rezultatyvius perdavimus, tačiau gegužės 20 d. buvo traumuotas ir praleido likusią sezono dalį.

2021 m. gruodžio mėn. pratęsta sutartis.

#### 2022 m. sezonas
2022 m. kovo 5 d. A lygos rungtynėse prieš FC Hegelmann pasižymėjo pelnydamas įvartį.
#### 2023 m. sezonas
2023 m. sausio 7 d. tapo aišku, kad žaidėjas lieka klube.

2023 m. balandžio 5 d. rungtynėse prieš „Džiugo“ klubą pelnė du įvarčius ir svariai prisidėjo prie pergalės rezutatu 3:1.

2023 m. liepos 2 d. pasižymėjo dviem įvarčiais A lygos rungtynėse prieš FA Šiauliai.

2023 m. spalio 7 d. pelnė het-triką rungtynėse prieš FK Bangą.

#### 2024 m. sezonas
2023 m. gruodžio 22 d. tapo žinoma, kad futbolininkas lieka klube.

2024 m. kovo 2 d. debiutavo A lygos rungtynėse prieš „Bangos“ klubą. Susitikimas baigėsi lygiosiomis (1-1). Šiame susitikime Gratas Sirgėdas nerealizavo vienuolikos metrų baudinio.

#### 2025 m. sezonas
2025 m. sausio 14 d. tapo žinoma, kad pratęsta sutartis su klubu.

2025–2026 m. UEFA Konferencijų lygos pirmojo atrankos etapo burtai lėmė, kad FK Kauno Žalgiris susitiko su „Penybont“ klubu (Velsas). 2025 m. liepos 10 d. Lietuvoje sužaistos pirmosios rungtynės. Dariaus ir Girėno stadione FK Kauno Žalgiris sutriuškino velsiečius rezultatu 3-0. Įvarčius kauniečiams pelnė Amine Benchaib, Gratas Sirgėdas, Damjan Pavlović.

## Statistika

## Rinktinės
Sirgėdas tapo rezultatyviausiu 2013 m. Kaune vykusio Europos jaunių vaikinų (iki 19 metų) futbolo čempionato finalinio turnyro žaidėju bei pasirašė ilgalaikį kontraktą su „VfB Stuttgart“ klubu iš Vokietijos.

2013 m. debiutavo Lietuvos nacionalinėje rinktinėje, varžybose prieš Lichtenšteiną.

2018 m. rungtyniavo startinėje Lietuvos vyrų futbolo rinktinės sudėtyje UEFA Tautų lygos rungtynėse prieš Rumuniją ir Serbiją.

## Pasiekimai
; su **[[FK Sūduva Marijampolė|„Sūduvos“ klubu]]**
* **[[A lyga|A lygos čempionas]]:** 2019 m.
* **[[LFF taurė|LFF taurės]] laimėtojas:** 2019 m.
* **[[LFF Supertaurė|LFF Supertaurės]] laimėtojas:** 2019 m.

; su FK Kauno Žalgiris
* **[[A lyga|A lygos čempionas]]:** 2025 m.
*  Sidabro medaliai: 2022 m.
*  Bronzos medaliai: 2020, 2021 m., 2024 m.

; Asmeniniai įvertinimai
* 2025 m. birželio mėn. A lygos geriausias futbolininkas;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive